**Javno savjetovanje**

**o nacrtu Odluke o komunalnom doprinosu**

Svoje doprinose javnom savjetovanju molimo dostavite Upravnom odjelu za opće, pravne i tehničke poslove putem priloženog obrasca do 10. prosinca 2018. na adresu elektroničke pošte: ana.huljev@samobor.hr, navodeći u predmetu poruke "Javno savjetovanje"

 Novi Zakon o komunalnom gospodarstvu (Narodnim novinama br. 68/18) (dalje u tekstu Zakon) stupio je na snagu 4. kolovoza 2018. godine.

 Člankom 130. Zakona propisano je da su jedinice lokalne samouprave dužne donijeti odluku o komunalnoj naknadi u roku od šest mjeseci od dana stupanja na snagu Zakona, pa se sukladno tome pristupilo izradi nove odluke, a radi usklađivanja sa Zakonom.

 Glavni izvor sredstava za građenje i održavanje komunalne infrastrukture kao i prema starom Zakonu, jest komunalni doprinos.

- Promijenjena je definicija komunalnog doprinosa, na način da je isti definiran kao novčano javno davanje koje se plaća za korištenje komunalne infrastrukture na području cijele jedinice lokalne samouprave i položajne pogodnosti građevinskog zemljišta u naselju prilikom građenja građevine ili ozakonjenja građevine, te predstavlja prihod proračuna jedinice lokalne samouprave koji se koristi samo za financiranje građenja i održavanja komunalne infrastrukture.

- Propisani su slučajevi u kojima se ne plaća komunalni doprinos.

- Promijenjen je način donošenja i ovršavanja rješenja o komunalnom doprinosu; ono se sad donosi u postupku i na način propisan Općim poreznim zakonom, ako Zakonom o komunalnom gospodarstvu nije propisano drugačije. Supsidijarno se primjenjuje Zakon o općem upravnom postupku.

- Promijenjen je trenutak u kojem se donosi rješenje o komunalnom doprinosu. Kao i do sada rješenje se donosi po pravomoćnosti građevinske dozvole, odnosno rješenja o izvedenom stanju, a iznimno za skladište i građevinu namijenjenu proizvodnji donosi se po pravomoćnosti uporabne dozvole, odnosno nakon što se je građevina te namjene počela koristiti ako se koristi bez uporabne dozvole

 U slučaju građenja građevina koje se prema posebnim propisima grade bez građevinske dozvole, rješenje se donosi nakon prijave početka građenja ili nakon početka građenja

 Brisana je obveza povrata komunalnog doprinosa u slučaju da se ne izgradi infrastruktura planirana programom građenja komunalne infrastrukture.

- U propisanim slučajevima omogućena je izmjena i poništavanje rješenja o komunalnom doprinosu te njegov povrat, kao i priznavanje plaćenog komunalnog doprinosa za građenje druge građevine.